钦定古今图书集成/理学汇编/学行典/第202卷 > 袁自立
## 钦定古今图书集成/理学汇编/学行典/第202卷 > 袁自立

按《绍兴府志》：“袁自立，山阴人。崇祯闲，其父贾参皮岛，
值大兵至，死于锋镝。逾年讣闻，自立奔至死所，觅父
尸不得，见父旅舍主指以瘗处，遂掘地，心疑他骨混
之，乃啮指血逐骨加滴，见血渗焉，始解衣裹骨，肩负
而回，徒步者五十昼夜，始便附舟抵家，终身不茹荤，
不衣帛。且嘱其子曰：‘尔祖丧于异乡，我不能送死。我
死之日，当掘土而埋，勿用棺衾’。”初娶妻甫九载，妻死
自立。痛父之凶，誓不再娶，又四十馀年而卒。